Liga Premier Malaysia

Liga Premier Malaysia atau Liga Premier merupakan pertandingan bola sepak tahap kedua dalam Liga Malaysia. Liga ini menggantikan liga tahap dua sebelum ini iaitu Liga Perdana 2.

Liga Premier Malaysia dipertandingan di antara 12 buah kelab bola sepak. Musim liga berlangsung dari awal bulan Febuari sehinga penghujung Oktober dengan waktu cuti pada bulan Ramadhan untuk tempoh sebulan. Pasukan akan bermain sebanyak 22 perlawanan (setiap pasukan bermain dua kali, sebagai tuan rumah dan pelawat), di mana sebanyak 132 perlawanan diadakan dalam semusim. Kebanyakan perlawanan diadakan pada hari Jumaat dan beberapa perlawanan pada hari bekerja.

Liga Premier Malaysia beroperasi dengan sistem naik dan turun liga dengan pertandingan Liga Super Malaysia.

Bermula musim 2016, liga ini dikenali sebagai 100Plus Liga Premier Malaysia atas sebab penajaan.

Trofi

Sejarah 
Pertandingan bola sepak telah wujud dan bertapak di Malaysia sejak lahirnya kejohanan Piala Malaysia pada tahun 1921. Pertandingan bola sepak secara liga pula hanya bermula apabila Persatuan Bola Sepak Malaysia (FAM) menukar format Piala Malaysia pada tahun 1979 dengan mewujudkan peringkat liga satu pusingan sebagai kelayakan ke peringkat kalah-mati Piala Malaysia pada tahun berkenaan. Juara Liga Malaysia hanya mula diiktiraf mulai tahun 1982 apabila piala pusingan liga telah diperkenalkan. Semenjak itu, pertandingan liga bola sepak telah terus diadakan di Malaysia sehingga kini.

Liga Premier Malaysia mula diperkenalkan pada tahun 2004. Liga tahap kedua bermula di Malaysia sejak 1989 selepas penubuhan Liga Bola Sepak Semi-Pro Malaysia Bahagian 2 yang dipertandingkan sehingga tahun 1993 sebelum Liga Semi-Pro ini digantikan dengan penubuhan liga bola sepak profesional yang pertama di Malaysia iaitu Liga Perdana. Liga tahap dua kemudiannya dipertandingkan semula apabila Liga Perdana dibahagikan kepada dua di mana Liga Perdana 2 telah diwujudkan. Liga Perdana 2 kemudian telah digantikan dengan kewujudan Liga Premier Malaysia pada tahun 2004 seiring dengan kewujudan Liga Super Malaysia pada ketika itu.

Nama Liga

Jumlah Pasukan
Jadual di bawah adalah jumlah penyertaan pasukan ke liga tahap kedua di Malaysia sejak diperkenalkan pada tahun 1989-1993, 1998-2003 dan 2004-kini.

Penajaan

Pencapaian Terbaik
Pencapaian terhebat untuk Liga Premier diberi kepada pasukan yang memenangi 2 trofi (double) dan 3 trofi (treble) pada musim yang sama. Ianya merangkumi Liga Premier Malaysia, Piala FA Malaysia dan Piala Malaysia.

Treble

Senarai Juara
Sejak diasaskan pada 1989, pasukan Kedah mengungguli kejuaraan liga divisyen 2 apabila berjaya memenangi gelaran sebanyak 4 kali diikuti Terengganu, Selangor, PDRM dan Felda United FC sebanyak 2 kali. Sabah merupakan Juara bertahan bagi Liga Premier musim 2019. Sejak Liga Premier muncul sebagai kejohanan liga tahap kedua pada 2004, Felda United, Kedah dan PDRM telah menjadi pemenang utama Liga Premier dengan dua (2) gelaran.

Pasukan Terbaik
Jadual di bawah adalah senarai bilangan kemenangan kejohanan oleh pemenang sejak tahun 2004.

Anugerah

Kasut Emas

Lihat juga 

 Liga Malaysia
 Liga Super Malaysia
 Liga FAM Malaysia
 Liga M3 Malaysia
 Piala Malaysia
 Piala FA Malaysia
 Piala Cabaran Malaysia
 Piala Sumbangsih Malaysia
 Piala Presiden Malaysia
 Piala Belia Malaysia

Pautan Luar
 Football Association of Malaysia 
 Keputusan terkini perlawanan Liga Premier Malaysia

Rujukan

 
Bola sepak di Malaysia